jkorsvik/nowiki_second_scrape_merged huggingface dataset:
Peter Krause

Peter William Krause (uttalt /ˈkraʊzə/; født 12. august, 1965) er en Emmy- og Golden Globe Award-nominert og Screen Actors Guild Award-vinnende amerikansk film- og TV-skuespiller og filmprodusent. Han er kanskje best kjent for sine roller som Nate Fisher i HBO-serien Six Feet Under og Nick George i ABC-dramaet Dirty Sexy Money.


== Biografi ==
Peter Krause ble født i Alexandria i Minnesota. Da han vokste opp i Roseville, viste han et stort talent for friidrett, men skadet seg i en ulykke da han trente stavhopp. Dette gjorde slutt på en eventuell karriere som idrettsmann. Han gikk på Gustavus Adolphus College i St. Peter, Minnesota og ble interessert i teater. Da han gikk ut fra Gustavus Adolphus i 1987 bestemte han seg for å forsøke å bli skuespiller og gikk inn i Master of Fine Arts programmet ved New York University. Mens han arbeidet som bartender i New York City, møtte han manusforfatteren Aaron Sorkin.


== Referanser ==


== Eksterne lenker ==
(en) Peter Krause (actor) – kategori av bilder, video eller lyd på Commons 
(en) Peter Krause på Internet Movie Database 
(sv) Peter Krause i Svensk Filmdatabas 
(da) Peter Krause på Filmdatabasen 
(da) Peter Krause på Scope 
(fr) Peter Krause på Allociné 
(en) Peter Krause på AllMovie 
(en) Peter Krause hos The Movie Database 
(en) Peter Krause hos Internet Broadway Database 
Peter Krause Messageboard
Peter Krause as Nate Fisher
Peter Krause 2007 Interview on Sidewalks Entertainment
Dirty Sexy Money's Peter Krause produces Jazz Album for Tamela D'Amico
Alej

Alej (russisk: Алей) er ei elv i Altaj kraj i Russland. Den er ei venstre sideelv til Ob, og er 858 km lang, med et nedbørfelt på 21 100 km².
Alej har sitt utspring i de nordvestligste utløperne av Altajfjellene i Kasakhstan nær grensen til Russland. Elva løper sterkt meanderende over steppene i Altaj kraj, og munner ut i Ob ved Ust-Aleika sør for Barnaul. Før munningen er elva rundt 70 m bred og 1,5 m dyp. Middelvannføringen ved Khabasino, 46 km før munningen er 33,8 m³/s (minimum i februar: 3,5 m³/s, maksimum i mai: 144 m³/s). Alej er frosset over fra november til april.
Ved Alej ligger byene Rubtsovsk og Alejsk.  Elva brukes til vanning i de nærliggende jordbruksområdene.


== Kilder ==
Store sovjetiske encyklopedia
R-ArcticNET – Et regionalt, elektronisk, hydrografisk datanettverk for den arktiske regionen.
Evelin Jahl

Evelin Jahl (født Schlaak den 28. mars 1956 i Annaberg, Øst-Tyskland) er en tysk diskoskaster som vant to olympiske gullmedaljer for DDR.
Under OL 1976 i Montréal vant hun foran Maria Vergova fra Bulgaria. Dette var begynnelsen på en opptur: Hun slo verdensrekordholderen Faina Melnik som var den udiskutable favoritten. I 1978 satte hun verdensrekord under Europamesterskapet. To år senere forsvarte Jahl OL-tittelen i Moskva, igjen tok hun ned Vergova som nå konkurrerte som (Petkova) til en andreplass. Hun forbedret også sin egen verdensrekord i denne tevlingen. 
Hun la opp som aktiv utøver i 1982 pga. en skade.
Etter karrieren ble hun styreleder i det østtyske idrettsforbundet.


== Referanser ==


== Eksterne lenker ==
(de) Evelin Jahl – Munzinger Sportsarchiv 
(en) Evelin Jahl – Olympedia 
(en) Evelin Jahl – Sports-Reference (OL-resultater – arkivert) 
(en) Evelin Jahl – World Athletics 
(en) Evelin Jahl – Track and Field Statistics
Melkeglass

Melkeglass er et drikkeglass brukt og tilvirket for å lette konsum av melk. Glasset har gjerne samme innvendige volum som en kaffekopp – ca. 150 til 250 ml. Det skiller seg allikevel fra kaffekoppen ved at det sjelden er tilvirket i porselen, og at det ikke har en hank for å skjerme mot strålevarme, idet melken vanligvis drikkes kald av et glass.
I etterkrigstiden og fram til i dag har det vært vanlig at produsenter av pastose varer som sennep i noen tilfeller leverer disse i glass som lar seg gjenbruke til drikkeglass, mange med utforming som gjør dem egnet til melk.
I 2002, arrangerte Norsk Form og TINE en konkurranse for utforming av melkeglass. 108 designere deltok. Vinneren ble Olav H Frøystads glass MelkX1, som juryen beskrev i følgende ordelag: «'MELKX1' har en besnærende ren form som klarer å fremheve melken til en delikat og frisk drikk.» Videre så juryen et «stort potensial i [glassets form] som identitetsskaper for melken, og som et produkt som vil vare.» «Vinnerforslaget er liketil og ukomplisert på samme måte som drikken i seg selv. Gjennom sin stramme form og sitt nøytrale, estetiske uttrykk er MELKX1 et glass som fører oss nærmere den gode opplevelsen av melk.»
Førstepremien var 50 000 kroner og en avtale om produksjon av 500 glass. TINE begynte i 2004 å distribuere utgaver av glasset MelkX1 til hoteller og andre storhushold, for å øke interessen omkring melk. Blant de institusjonene som har tatt i bruk glasset er Lovisenberg Diakonale Sykehus. Brit Græsholt ved TINE sier at tilbakemeldingene fra brukerne har vært positive og at «formen og designet som oppfattes som friskt og delikat».


== Referanser ==
Liste over ordførere i Volda

Liste over ordførere i Volda. Volda ble opprettet med formannskapslovene av 1837. Ørsta ble utskilt som egen kommune i 1883 og Dalsfjord i 1924; Dalsfjord ble innlemmet i Volda igjen i 1964.


== Referanser ==
The Best Damn Thing

The Best Damn Thing er et studioalbum av Avril Lavigne utgitt 13. april 2007.


== Sporliste ==
«Girlfriend»
«I Can Do Better»
«Runaway»
«The Best Damn Thing»
«When You're Gone»
«Everything Back but You»
«Hot»
«Innocence»
«I Don't Have to Try»
«One of Those Girls»
«Contagious»
«Keep Holding On»B-sides:

«Alone»
«I Will Be»


== Se også ==
Avril Lavigne
Under My Skin
Arista Records
Sony BMG Music Entertainment


== Eksterne lenker ==
(en) The Best Damn Thing på Discogs 
(en) The Best Damn Thing på MusicBrainz 
(en) The Best Damn Thing på Spotify 
(en) The Best Damn Thing på AllMusic
Bija

Bija (russisk: Бия) er ei elv i Altaj kraj og republikken Altaj i Russland. Ved Bijas samløp med Katun dannes elva Ob, en av de store elvene i Sibir. Bija er 301 km lang, med et nedbørfelt på 37 000 km². Elva begynner i Teletskojesjøen, og renner først mot nord og snur deretter gradvis mot vest til samløpet med Katun. Den fryser over i månedsskiftet november / desember og er islagt til vårløsningen starter i begynnelsen av april. Elva er seilbar opp til byen Bijsk.
De viktigste sideelvene er Pyzja, Sarykoksja og Lebed.


== Eksterne lenker ==
(en) Biya River – kategori av bilder, video eller lyd på Commons
VM i turn 1913

Det sjette verdensmesterskapet i turn ble arrangert i perioden 15. til 16. november 1913, i Paris i Frankrike.


== Resultater ==


=== Herrer ===


==== Lagkonkurranse ====


==== Individuell mangekamp ====


==== Bøylehest ====


==== Ringer ====


==== Skranke ====


==== Svingstang ====


== Medaljeoversikt ==
1: Siden medaljevinnerne som representerte det østerriks-ungarske imperiet kom fra  Böhmen, ble de vunnede medaljene flere år senere overført til Tsjekkoslovakia av FIG. 


== Referanser ==
Landssvikanordningen

Landssvikanordningen er en anordning som første gang er omtalt i Nygaardsvold-regjeringens protokoll for 15. desember 1944.
Statsråd Wold refererte en rekke provisoriske anordninger som tidligere var omsendt.  Følgende anordninger og resolusjoner tiltrådtes: (pkt 12-17)
Utvidelse av vitneplikten, straff for handling i krigstid, landssvikanordningen, opprydning i kommunal tjeneste, opprydning i statstjenesten, tilkallelse av sekretær Erling Anger.  Beslutning:  Regjeringen enig.

Den versjon som ble lagt til grunn for landssvikoppgjøret, forelå sommeren 1945, trykt i Stockholm og vedtatt av regjeringen i 1947. Den omtalte versjonen fra 1944 er derfor ikke den samme som den trykte.Landssvikanordningen representerer et brudd med norsk rettstenkning, idet den fraskriver det ulovfestede grunnvilkår, årsakskravet, ved bedømmelse om erstatning. Videre hadde anordningen tilbakevirkende kraft. Det er hevdet at den er forfatningsstridig fordi den innfører en ny statsmakt, Erstatningsdirektoratet, med politi- og påtalemyndighet og inngripende beføyelser i innbyggernes rettssfære.


== Referanser ==


== Kilder ==
Solem, Erik (1945): Landssvikanordning, Provisorisk anordning av 15. desember 1944 med tillegg, Oslo: Johan Grundt Tanum (ebok hos Nasjonalbiblioteket)
«Stortinget og rettsoppgjøret», artikkel fra Norgeshistorie.no


== Eksterne lenker ==
«Avskrift: To landssvikdommer fra rettsoppgjøret etter 1945», Bergen, Arkivverket. Riksarkivet og statsarkivene
Vjatsjeslav Ivanov

Vjatsjeslav Nikolajevitsj Ivanov (russisk Вячеслав Николаевич Иванов) (født 30. juli 1938 i Moskva) er en tidligere russisk roer som representerte Sovjetunionen. Han vant gullmedalje i singlesculler i tre OL på rad (Melbourne 1956, Roma 1960 og Tokyo 1964).
Ivanov var den første som vant herrenes singlesculler tre OL på rad. Senere har bragden blitt kopiert av finske Pertti Karppinen.


== Referanser ==


== Eksterne lenker ==
(de) Vjatsjeslav Ivanov – Munzinger Sportsarchiv 
(en) Vjatsjeslav Ivanov – Olympics.com 
(en) Vjatsjeslav Ivanov – Olympic.org 
(en) Vjatsjeslav Ivanov – Olympedia 
(en) Vjatsjeslav Ivanov – Sports-Reference (OL-resultater – arkivert) 
(en) Vjatsjeslav Ivanov – FISA
Overføring

Overføring er et begrep innen psykoanalysen, som innebærer at pasienten ubevisst overfører ønsker og forestillinger på psykoanalytikeren, tross at disse egentlig har sitt utspring i den pasientens egen fantasiverden. Analytikerens nøytralitet borger for at det er bare pasientens egne forestillinger som kommer til uttrykk og ikke er en respons på analytikerens agering.


== Se også ==
Projeksjon
Motoverføring
Mercator-projeksjon

Mercator-projeksjon er en projeksjonsmetode ved fremstilling av kart hvor meridianene avsettes loddrett på parallellsirklene. Avstanden langs disse sirklene blir strukket gradvis mer i forhold til terrenget dess nærmere polen man kommer slik at avbildningen er konform. Første ledd i uttrykket er etternavnet til den nederlandske geografen Gerardus Mercator (1512–1594) som introduserte teknikken i 1569.
Metoden er vanlig forekommende, eksempelvis på verdens- og sjøkart. Den bevarer retninger korrekt. Ettersom en rettvisende kurs mellom to punkt på kart av dette slaget bygger en rett linje (loxodrom), anvendes de ofte for sjøkart. Det er dog ikke korteste veien. Den korteste veien er en geodetisk linje som er nesten det samme som en  storsirkel. Lengdeskalaen er variabel og minsker med avstanden til polene, noe som gjør at når man bruker et sånt kart (f.eks ved maritim navigasjon), må man måle avstandene på siden av kartet på samme breddegrad som man har tatt avstandsmålet i kartet.


== Referanser ==


== Eksterne lenker ==
(en) Mercator projections – kategori av bilder, video eller lyd på Commons
Erstatningsdirektoratet

Erstatningsdirektoratet (ED) hadde sitt juridiske grunnlag i landssvikanordningen og ble opprettet som et midlertidig organ av London-regjeringen i henhold til kapittel III i provisorisk anordning av 15. desember 1944. Direktoratet trådte i virksomhet 19. mai 1945 med Jens Christian Hauge som sjef. Hauge ble sekretær for Einar Gerhardsen og kort tid etter forsvarsminister i Gerhardsens andre regjering.  Sjur Lindebrække  ledet Erstatningsdirektoratet i en kort periode 1945–46, deretter ble Høyesterettsadvokat Carl August Hans Jacob Gulbranson direktør for Erstatningsdirektoratet i 1946. Gulbranson ledet direktoratet til nedleggelsen i 1952.
Direktoratet ble administrativt underlagt Justisdepartementet, men på samme måte som Riksadvokaten var Erstatningsdirektoratet bare undergitt Kongens instruksjonsmyndighet,  og det hadde også i noen utstrekning selvstendig påtalemyndighet.
Direktoratet utgjorde i en periode et ganske stort apparat, med et hovedkontor i Oslo og en representant i hvert fylke. I enkelte fylker fantes det i tillegg distriktsrepresentanter underlagt fylkesrepresentanten.
Jurister, økonomer og revisorer gikk gjennom økonomisk landssvik og forretningsmessig samarbeid mellom nordmenn og den tyske okkupasjonsmakten. Til sammen ble 62 000 saker behandlet, og Erstatningsdirektoratet ila via domstolene bøter, inndragninger og erstatninger for 290 millioner. På grunn av ettergivelse, benådning, dødsfall og lignende bortfalt nesten en tredjedel av beløpet.
Oppgaven var å gjøre økonomisk ansvar gjeldende overfor Nasjonal Samlings medlemmer og sympatisører, med basis i landssvikanordningens kollektive skyldansvar, og å oppspore verdier som tilhørte dømte og mistenkte. Erstatningsdirektoratet sto også for forvaltningen av midlene og hadde også myndighet til å overta forvaltningen av ikke-dømtes formue – dette ble ifølge leksikale opplysninger gjort i ca. 3 000 tilfeller.Erstatningsdirektoratet ble nedlagt 1. juli 1952.


== Litteratur ==
Om landsvikoppgjøret, en innstilling fra et utvalg nedsatt for å skaffe tilveie materiale til en innberetning fra Justisdepartementet til Stortinget. Utvalget ble oppnevnt 22. desember 1955, innstilling avgitt 11. januar 1962.


== Referanser ==


== Kilder ==
Statsarkivet – Erstatningsdirektoratet
George Furth

George Furth (født 14. desember 1932 i Chicago i Illinois, død 11. august 2008 i Santa Monica i California) var en Tony Award-vinnende amerikansk librettist, dramatiker og skuespiller.


== Referanser ==


== Eksterne lenker ==
(en) George Furth på Internet Movie Database 
(sv) George Furth i Svensk Filmdatabas 
(da) George Furth på Filmdatabasen 
(da) George Furth på Scope 
(fr) George Furth på Allociné 
(en) George Furth på AllMovie 
(en) George Furth hos The Movie Database 
(en) George Furth hos Internet Broadway Database 
(en) George Furth hos Behind The Voice Actors
Europalov

Europalov er et norsk nettsted som følger beslutningsprosessen fra EU til Norge for rettsakter som antas å være relevante for Det europeiske økonomiske samarbeidsområde (EØS) og Schengen-samarbeidet om grensekontroll (Schengen-traktaten). 
Nettstedet, som ble startet i 2007 under navnet EØS-saker, følger både EØS- og Schengen-relevante rettsakter fra forslagsstadiet i Europakommisjonen gjennom saksgangen i EU-institusjonene (Europaparlamentet og Rådet for Den europeiske union), EØS-organene og Norge, til de er gjennomført og trådt i kraft i norsk rett. Nettstedet følger også relevante fortolkninger av EØS-lovgivningen i EU-domstolen og EFTA-domstolen. I 2016 ble Europalov en del av Lovdata.  
Formålet med Europalov er å gjøre informasjon om relevante EU-rettsakter lettere tilgjengelig. Opplysninger om trinnene i behandlingen av disse sakene er ofte spredt på mange forskjellige internettsider, både i og utenfor Norge. 
Ved hjelp av forskjellige lister og søkemuligheter kan man på siden se hvor aktuelle saker befinner seg. Viktige saker og beslutninger omtales i egne nyhetsnotiser. Nettstedet inkluderer også informasjon om relevante politikkdokumenter (meddelelser, rapporter, grønnbøker m.m.). Et ukentlig nyhetsbrev oppsummerer nye og endrede saker på de forskjellige saksområdene.
Norske myndigheters synspunkter på EØS-relevante saker, som publiseres på EØS-notatbasen på Europaportalen, utgjør en viktig informasjonskilde, men nettstedet omtaler alle EØS- og Schengen-relevante saker straks de starter prosessen i EU-institusjonene.
Europalov publiserer også foreløpige utgaver av EØS-komiteens beslutninger, før de offentliggjøres i EØS-tillegget. Nettstedet viser dessuten hvor EU-rettsaktene til slutt ender opp (gjennomføres) i norsk rett og når de trer i kraft for norske borgere og foretak.
Ved årsskiftet 2017/2018 inneholdt Europalov faktaark for mer enn 7000 rettsakter og 1500 politikkdokumenter. 


== Referanser ==


== Eksterne lenker ==
Europalov
Norges EU-delegasjon
Tanja Damaske

Tanja Damaske (født 11. november 1971 i Berlin) er en tidligere spydkaster fra Tyskland. Hun er mest kjent for gullmedaljen under EM 1998 i Budapest. Året før tok hun bronse under VM i Athen. Hun er fem ganger tysk mester i spyd. Damaske la opp som aktiv utøver i 2003.


== Andre meritter ==
6.-plass i EM 1994 i Helsingfors


== Referanser ==


== Eksterne lenker ==
(de) Tanja Damaske – Munzinger Sportsarchiv 
(en) Tanja Damaske – World Athletics 
(en) Tanja Damaske – Track and Field Statistics
Direktoratet for fiendtlig eiendom

Direktoratet for fiendtlig eiendom var et norsk statlig direktorat opprettet 9. mars 1945 og ble vedtatt for nedleggelse i 1953 (ubekreftet dato). Avviklingen pågikk frem til slutten av 1956. I løpet av avviklingsfasen ble direktoratet omgjort til et konsultativt råd og arbeidet med gjenværende saksbehandling ble overført til Industri-, håndverk- og skipsfartsdepartementet.  Den gjenværende virksomhet fungerte som et midlertidig kontor frem til den offisielle nedleggelsen i 1956.Direktoratets oppgave var å nasjonalisere og forvalte all fiendtlig eiendom, herunder fast eiendom, løsøre, aksjer, fordringer, patentrettigheter, kontraktsrettigheter samt verdipapirer og betalingsmidler i Norge etter frigjøringen. Verdier for over 300 millioner kroner ble bokført under direktoratets aktive periode. Fordelingskontor ble opprettet i Kristiansand, Stavanger, Bergen, Trondheim, Bodø, Narvik og Tromsø samt hovedkontoret i Oslo som også hadde ansvar for Østlandsområdet.Etter lovens § 2 var det ikke bare statseiendom som ble ansett som fiendtlig eiendom, også privatpersoners formue ble regnet som fiendtlig eiendom dersom eieren hadde tysk, østerriksk eller japansk statsborgerskap. Sommeren 1945 ble det også beslaglagt formuesgjenstander tilhørende personer med norsk statsborgerskap, men med rett til tysk eller østerriksk statsborgerskap i tillegg. Den 17. august 1945 besluttet kongen i Statsråd å frakjenne tyskgifte kvinner og nordmenn med tysk opphav på farsiden sitt norske statsborgerskap. 
Gjennom 1950-tallet var flere saker mot Direktoratet for fiendtlig eiendom oppe for Høyesterett. Direktoratet vant samtlige. I Haugesund ble en formuende norsk kvinne, Solveig Gerhard, som hadde giftet seg med en tysk soldat som senere var falt i krigen fratatt alt utenom gangklærne. Også sønnens bankbok med kr 600 i jule- og fødselsdagsgaver ble tatt. Hun måtte melde seg hver 14. dag på politistasjonen. Senere emigrerte hun til USA. Gerhard hadde søkt advokatbistand før hun inngikk ekteskapet og hadde særeie.Advokat Einer Blanck, tidligere ansatt i direktoratet etter krigen, beskriver virksomheten som rent administrativ. All tysk eiendom i Norge ble rutinemessig tatt hånd om og innført på en egen konto. De påvirkede kunne ved seinere dato søke om dispensasjon.


== Se også ==
Fiendegodsloven


== Referanser ==


== Eksterne lenker ==
Arkivverket: Direktoratet for fiendtlig eiendom 1945-1953
Tsjumysj

Tsjumysj (russisk: Чумыш) er ei elv i Altaj kraj og Kemerovo oblast i Russland. Den er ei høyre sideelv til Ob, og er 644 km lang, med et nedbørfelt på 23 900 km². Den har sine kilder i Salairryggen, og renner først mot nordvest før den snur mot sørvest og munner ut i Ob rundt 80 km nedstrøms for Barnaul. Middelvannføringen er 150 m³/s.
Byen Zarinsk ligger ved Tsjumysj.
Rachael Ray

Rachel Ray (født 25. august 1968 i Glens Falls i New York) er en amerikansk programleder og kokebokforfatter. Programmet hennes sendes på TVNorge.
Ray er av italiensk avkomst og hennes mor drev en restaurant. Ray fikk som liten lov til å hjelpe til i restauranten, og det var her hun lærte å lage mat.


== Referanser ==


== Eksterne lenker ==
(en) Offisielt nettsted 
(en) Rachael Ray – kategori av bilder, video eller lyd på Commons 
(en) Rachael Ray på Internet Movie Database 
(en) Rachael Ray hos The Movie Database
US Ivry

L’Union sportive Ivry handball er en fransk håndballklubb fra Ivry-sur-Seine i departementet Val-de-Marne. Sportsklubben US Ivry grunnla håndballseksjonen eller -avdelingen i 1947. US Ivry spiller i den franske toppserien, Championnat de France de handball og har Gymnase Auguste Delaune som sin hjemmebane.


== Eksterne lenker ==
Offisielt nettsted 
(en) US Ivry Handball – kategori av bilder, video eller lyd på Commons
Vincent Hancock

Vincent Hancock (født 19. mars 1989 i Port Charlotte i Florida) er en amerikansk sportsskytter som konkurrerer i olympisk skeet. Under Sommer-OL 2008 vant han gull i øvelsen. Fire år senere under Sommer-OL 2012 i London var han tittelforsvarer og gikk i ledelsen etter første dags skyting. Han beholdt ledelsen etter at alle de 125 innledende skuddene var skutt, og satte ny olympisk rekord med 123 treff av 125 mulige. I finalen var han utilnærmelig med 25 treff av 25, og vant foran dansken Anders Golding og Qatars Nasser Al-Attiyah.

I 2005 og 2009 ble han verdensmester.  Han bor i Eatonton i Georgia.
Han vant gull i skeet under de Panamerikanske leker 2011 i Guadalajara i Mexico.
Under Sommer-OL 2020 i Tokyo som ble arrangert i 2021, tok han gull i skeet.


== Referanser ==


== Eksterne lenker ==
(en) Vincent Hancock – kategori av bilder, video eller lyd på Commons 
(en) Vincent Hancock – Olympics.com 
(en) Vincent Hancock – Olympic.org 
(en) Vincent Hancock – Olympedia 
(en) Vincent Hancock – Sports-Reference (OL-resultater – arkivert) 
(en) Vincent Hancock – USAs olympiske komité 
(en) Vincent Hancock – ISSF 
Profil på www.USAshooting.org
Profil på London2012.com
Biografi på results.beijing2008.cn
Profil på BBC Sport Olympics 2012
Profil på Sports.Yahoo.com
Profil på www.NBColympics.com
16. serierunde i 2. divisjon avdeling 3 2008

16. serierunde i 2. divisjon avdeling 3 2008 ble spilt 16. august 2008.
Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på 10 000 kroner.


== Resultater ==


== Eksterne lenker ==
2. divisjon avdeling 3 2008: Terminliste og resultater på altomfotball.no
Byrkjelo Games

Byrkjelo Games var et årlig friidrettsstevne arrangert på Byrkjelo i Gloppen kommune i årene 1982 til 1998. Arrangører av stevnet var begge idrettslaga i Breim, Breim IL fra Reed, og Indre Breim IL fra Byrkjelo (etablert i 1911). I 1989 slo idrettslaga seg sammen til Breimsbygda IL, og fortsatte å arrangere et av Norges beste friidrettsstevner.


== Historie ==
Indre Breim Idrettslag (IBIL) ble stiftet 1911. På 1950-tallet fikk IBIL bygget egen idrettsbane på Byrkjelo, og på 1960- og 1970-tallet arrangerte klubben årlig nasjonale friidrettsstevner. Selv om IBIL har stått som offisiell arrangør av Byrkjelo Games har de vært avhengige av det gode samarbeidet og dugnadsånden som preger bygda Breim.
I 1981 ble Byrkjelo stadion utbygget med kunststoffdekket spurtan, og fra 1982 etablerte klubben stevnet Byrkjelo Games i samarbeid med naboklubben i bygda, Breim IL. Stevnet trakk mange kjente navn og gjenhom årene deltok både olympiske mestre og verdensmestre. Gunnar Hole satt med kontaktene til agenter og managere, og er ansett som stevnets primus motor, selv om han ikke hadde ansvaret for det praktiske arrangementet.
I 1988 fikk IBIL tildelt hovedmesterskapet (NM) i friidrett. Arrangementet var stort og krevende, og Byrkjelo Games ble lagt på is. I 1992 var Byrkjelo Games imidlertid i gang igjen, og fortsatte årlig frem til 1998, da det siste stevnet ble arrangert. Året etter arrangerte IBIL igjen hoved-NM i friidrett.
Det ble etter hvert vanskeligere å få TV-avtaler for stevnene, og uten TV-sending var ikke sponsorer villige til å betale like mye. Denne nedgangen kom samtidig som de største stjernene stadig skulle ha mer for å delta.
BBIL nå nytt NM-arrangement i 2011. 2011 vil være 100-årsjubileum for Indre Breim IL. Det foreligger derimot ikke planer om å ta opp igjen Byrkjelo Games .


== Eksterne lenker ==
Nrk fylkesleksikon om Indre Breim Idrettslag 
Klubbens hjemmeside med faksimile fra presentasjon i BT
Leksdal

Leksdal er også et tidligere navn på Lånke.Leksdal er en bygd som ligger på østsiden av Leksdalsvatnet i Verdal i Nord-Trøndelag. I bygden bor ca. 450 innbyggere, som har egen skole og barnehage, hvilke inngår i Stiklestad og Leksdal oppvekstområde. Grunnkretsene Sør-Leksdal og Nord-Leksdal ligger i delområdet Stiklestad.


== Referanser ==